
30.03.2018г.
ДО ВСИЧКИ ЗАИНТЕРЕСОВАНИ ЛИЦА
ОТНОСТНО: Разяснение за предоставянe на информация относно възможните начини за подаване на ЕЕДОП в електронен вид в преходния период от 1 април 2018 г. до въвеждането в експлоатация на Централизирана автоматизирана информационна система „Електронни обществени поръчки“ (ЦАИС ЕОП).
УКАЗАНИЯ ЗА ПОДГОТОВКА И ПРЕДСТАВЯНЕ  НА ЕЕДОП В ЕЛЕКТРОНЕН ВИД - еЕЕДОП

     Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Единният европейски документ за обществени поръчки се представя задължително в електронен вид. Задължението за предоставяне на ЕЕДОП в електронен вид влиза на посочената дата – 1 април 2018г., независимо кога е стартирала процедурата за възлагане на обществената поръчка.
   ЕЕДОП се представя по стандартен образец, утвърден с Регламент за изпълнение (ЕС) 2016/7 на Комисията от 05.01.2016 г. Считано от 01.04.2018г. ЕЕДОП се подава задължително в електронен вид.
1.Подготовка на ЕЕДОП чрез система за електронен ЕЕДОП:
Електронен ЕЕДОП (еЕЕДОП)  се подготвя чрез използване на осигурената от Европейската комисия безплатна услуга – информационна система за еЕЕДОП. Системата дава възможност за попълване на образеца онлайн, след което същият може да бъде изтеглен, подписан електронно и приложен към офертата.Системата дава възможност и за повторно използване на вече генериран еЕЕДОП.Системата може да се достъпи чрез Портала за обществени поръчки, секция РОП и е-услуги/ Електронни услуги на Европейската комисия,както и директно на адрес: https://ec.europa.eu/tools/espd.
Към настоящата документация се предоставя електронен образец на ЕЕДОП (еЕЕДОП)  - файл с разширение .xml, който е предназначен за използване в електронната система за еЕЕДОП.

За да попълните предоставения образец на еЕЕДОП е необходимо да преминете през следните стъпки:
а: Изтеглете  приложеният към документацията файл – „espd-request.xml и го съхранете на компютара си.

б: В Интернет браузер заредете адрес https://ec.europa.eu/tools/espd
в: Изберете Вашия предпочитан език, „Икономически оператор” и „Заредете файл ЕЕДОП”.

г: Натиснете “Browse” и посочете изтегления и съхранен локално на Вашия компютър espd-request.xml файл. Изберете държава и натиснете „Напред”.

д: Попълнете еЕЕДОП, прегледайте на екран и го съхранете в предложените два формата - espd-request.xml и espd-request.pdf.

е: Подпишете с Вашия електронен подпис файла с разширение espd-request.pdf .

ж: Когато изискванията по чл. 54, ал. 1, т. 1, т. 2 и т. 7 ЗОП се отнасят за повече от едно лице, всички лица подписват с електронен подпис един и същ еЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, т. 2 и т. 7 ЗОП се попълва в отделен еЕЕДОП за всяко лице или за някои от лицата. 

з:В случаите, когато се подава повече от един еЕЕДОП, обстоятелствата, свързани с критериите за подбор, се съдържат само в еЕЕДОП, подписан от лице, което може самостоятелно да представлява участника.

2.Подготовка на ЕЕДОП чрез използване на образеца във формат  *doc:
  Към настоящата документация се предоставя образец на ЕЕДОП във формат *doc,който може да бъде попълнен и подписан с електронен подпис.

Данните, които се попълват в ЕЕДОП зависят от формата на участие и обстоятелствата, свързани с конкретния подател на документа.

След попълване на образеца същият се подписва електронно от всички задължени лица и се предоставя към документите за участие в процедурата.

3. Представяне на ЕЕДОП в електронен вид:
  За предоставянето на ЕЕДОП в електронен вид е необходимо той да бъде цифрово подписан и приложен на подходящ оптичен носител към пакета документи за участие в процедурата.Форматът, в който се предоставя документът не следва да позволява редактиране на неговото съдържание

